DEN 10. AUGUST 2017
Journalisten Kim Wall tog med opfinderen Peter Madsen på en tur
med hans amatørbyggede ubåd, UC3 Nautilus.
Næste morgen var de forsvundet.
Nautilus, hvad er din position?
Nautilus FPET et, nul, syv, hvad er din position?
Alle skibe i københavnsområdet,
vi leder efter en privat ubåd, Nautilus, sort, 18 meter lang.
Skibe med information bedes kontakte søredningsselskabet.
I morgennyhederne:
Der er en eftersøgning i gang omkring København
efter en privat ubåd, som forsvandt torsdag aften.
Om bord var en journalist og ejeren af ubåden.
Den danske opfinder Peter Madsen
er bedst kendt for raketbyggeri,
finansieret og bemandet af frivillige.
Peter tog ud med ubåden i går aftes med en journalist.
-Vi er bekymrede. -Så han kom ikke tilbage?
Nej, vi ved ikke, hvad der foregår.
Kystvagten er også på sagen.
Ja, det er ikke bare os.
-Der er håb om at finde dem i live. -Okay.
-Der er luft til 24 timer, måske 30. -Ved I, hvem journalisten er?
-Nej. -Hverken hvem eller hvornår.
Det kan gøre en stor forskel.
Sagde han noget til dig?
Nej, jeg vidste ikke, han skulle sejle.
Og det er en professionel tur, ikke en date?
Det lyder som en af Peters narrestreger, men åbenbart ikke.
Jeg har lige hørt, at nogen har set ubåden ved Amager.
-Har de fundet den? -Nej, men de sender en helikopter.
Nogen så noget ved broen til Sverige.
-De har fundet ham! -Hvor? Hvad? Stop ikke.
De er her om nogle timer. De er på vej til Refshaleøen.
Så…
Vi ved ikke meget endnu, kun at han er blevet fundet.
Sikken måde at vågne på.
Man forestiller sig, at de er fanget under vandet
med få timer tilbage.
Godt, at han er okay.
To en halv time.
Han er her om to en halv time.
Den sank.
Undskyld, jeg hørte det ikke på engelsk.
Nogen har lagt det her ud.
"Vi ved fra redningshelikopteren, at ubåden sank."
"Peter stod i tårnet."
-Så ja, den sank. -Ja.
V holder os til fakta nu.
Vi ved kun,
UC3 Nautilus sank, vi ved ikke hvorfor.
De eneste, der ved det, er journalisten
og Peter, der var om bord. Vi opsummerer lige.
Begge har det godt, og det er…
…det vigtigste.
Okay, vi ses.
Problemet er, at…
Redningsfartøjet har kun Peter.
Journalisten blev sat i land i går aftes.
Men kæresten og familien har ikke hørt fra hende.
Mærkeligt, at ingen ved noget om passageren.
Hvis hun blev sat i land i går,
hvorfor kontaktede hun ikke sine nærmeste?
-Noget hænger ikke sammen. -Gad vide, hvor hun er.
Er det live?
Hvorfor er hun ikke dukket op?
-Hvem? -Journalisten.
Jeg har kun hørt, hvad Peter sagde.
Fortæller han politiet, hvad der skete?
Ja. Jeg håber, de finder hende.
…sat i land. Hun er nu savnet.
Madsen er blevet anholdt og varetægtsfængslet.
Okay, jeg researcher på nettet,
og jeg finder en TED Talk med en Peter Madsen.
Han er en dansk kendis, der har bygget tre ubåde.
Hans seneste mission er en rumrejse i en hjemmelavet raket.
Han gør det med ganske lidt finansiering, kun bidrag
og penge fra forelæsninger.
Folk fra hele verden er rejst til Danmark for at hjælpe ham.
Jeg foreslår, at jeg laver en dokumentar om hans raketeventyr.
Det her sender han tilbage.
"Emma, du er på vej ned i en ormegård.
Jeg skriver til dig fra en mekanisk hval,
den ballistiske missil-ubåd Nautilus.
I aften er hun mit hjem, og jeg føler mig sikker her.
Men laboratoriet, som vi kalder RML, er meget mere end Nautilus."
Det er en skør historie om teamwork,
tårnhøje ambitioner
og det engagement og mod, som de mange mennesker,
der er engageret i rumlaboratoriet, udviser.
Venlig hilsen, Peter Madsen."
-Ja, okay. -Ja.
Hvordan går det?
Det er en verdenspremiere,
for første gang i rumlaboratoriets historie
kan jeg nu afsløre Imperial Star Destroyer,
som vil sende undertegnede højt op i stratosfæren
og ud i rummet.
Det er, hvad vi gør.
Det er vores transkontinentale ballistiske missil
passagerskib, som er ved at blive bygget.
Se her.
-Det ser godt ud. -Det ser sgu fantastisk ud.
Hvad er RML's mission?
At opfylde drømme.
At lege på et gammelt nedlagt skibsværft…
…og føre alle skøre koncepter ud i virkeligheden.
Det er et vidunderligt stykke arbejde. 720 trekanter,
og den bliver en rumstation.
Men det er også stedet, hvor praktikanter og frivillige leger.
De får ikke løn,
men de kommer her og kan være en del af noget enormt.
Vi kommer ind i historien som de største helte
eller de største forbrydere. Jeg holder på forbrydere.
Formålet er at sende en mand op i rummet.
Vi opsender tre raketter i Østersøen
i sommeren 2017.
Det er ikke en drøm meget længere.
Åh ja.
Nej. Sid ned.
Ja, jeg sidder ned. Jeg er rolig. Er du rolig?
Det er jeg ikke.
Det her er flyvelederen.
Vi har tænding, og området er sikkert og åbent.
Godt.
Perfekt. Hej, Meyer.
Fist bump.
Nej.
I mange år har jeg ønsket mig
at dykke med en ubåd.
Min julegave fra min kone var en mulighed for
at dykke med Peters ubåd.
Jeg fandt en, der deler den samme passion for videnskab og ingeniørarbejde.
Man kan sige, at i 2007
begyndte vores relation og spirende venskab.
Det har varet i mere end ti år.
I starten så jeg ud ad vinduet,
og det lignede et laboratorium.
Der var udstyr overalt, hvad er det her?
Han sagde: "Det er et rumlaboratorium."
Jeg blev helt paf.
Jeg sagde: "Et rumlaboratorium?
Rumraketter?
Tager du pis på mig?
Jeg vil være en del af det, du laver."
En ting ved Peter er, at han er den mest…
…episke person, du har mødt.
Han er kunstner.
Han har en kunstners personlighed.
Han siger altid: "Du minder om mig,
for du er impulsiv."
Derfor klikker vi så godt,
fordi vi forstår hinandens følelser
og hinandens passioner.
Han ved, hvordan man opmuntrer mig, når jeg føler,
at jeg ikke er noget værd.
Han siger, at jeg er god nok, som jeg er.
Vi gør os klar til briefing.
I dag udsætter vi vores astronautpilot for høj acceleration.
Så vi snurrer ham rundt i denne centrifuge, vi har bygget udenfor.
Jeg søgte en praktikplads på grund af Peter.
Han virker helt særlig.
Han virker anderledes, og jeg har altid villet møde ham.
Han havde nogle fede videoer på YouTube, og han var i tv.
De siger, man er skør og vil dø.
De skal også dø en dag,
men de vil ikke have haft det så sjovt.
Jeg ville gerne være ligesom den her fyr.
Har du været inde i ubåden? Den er ret fin.
Peter har en idé om, hvordan ting kan fungere.
Det er en blanding af galskab
og gøre noget helt nyt.
Radiotjek, sektor et.
Sektor et, klar.
Sektor to?
Sektor to, klar.
Ville du sætte dig i raketten?
Hold da kæft, det sker virkelig.
Derfor er jeg her.
…seks,
fem, fire, tre, to, en.
Venner, det er tid!
A-okay! Juhu! Det her er fedt!
-Det er en god dag. -Jeg sagde, vi ville se dig igen.
-Du er god til matematik. -Tak.
Alle siger: "Ja!"
Ja!
DAGEN EFTER FORSVINDINGEN 11. AUGUST 2017
Vi har ingen fakta.
Nej.
Vi ved kun, at Peter er i god behold.
Vi ved intet om den anden passager.
Måske blev hun sat af et sted,
og så ville Peter sejle tilbage,
uden hun vidste det.
Jeg vil vide mere om journalisten.
Seneste nyt.
-Er han sigtet for at have dræbt hende? -Ja.
Hvad var det?
Peter siger, den svenske kvindelige journalist
blev sat i land på Refshaleøen i går aftes.
Okay.
Men ville hun ikke kontakte sin kæreste?
Han er den eneste, der siger, hun blev sat i land.
-Ja. -Ja.
Så det er mistænkeligt.
Ja.
Politiet fortsætter deres søgen efter journalisten
og beder alle med oplysninger om at kontakte det danske politi.
Kim Walls arbejde er blevet udgivet internationalt i mange tidsskrifter,
inklusive New York Times,
Harper's Magazine og The Guardian.
Hun har vundet en pris for sit arbejde om klimaændringer
og atomvåbenforsøg på Marshalløerne.
Wall havde skrevet og bedt Peter Madsen om et interview
til en artikel i Wired Magazine.
Politiet fortsætter eftersøgningen, mens Madsen er varetægtsfængslet.
Vi fortsætter med at rapportere om sagen.
2 DAGE EFTER FORSVINDINGEN 12. AUGUST 2017
Hvem er den fyr?
Der er nogle journalister udenfor.
Nu kan vi kun holde lav profil
de næste par dage.
Forhåbentlig kommer der detaljer om kvindens forsvinden,
for jeg tror, at hendes familie og alle andre
må vide, hvad der er sket med hende.
Jeg har svært ved at forstå, hvorfor Peter skulle være indblandet.
-Vi venter og ser de næste par dage. -Farvel.
Hvad ville du gøre, hvis en person faldt overbord?
Måske kunne han ikke kontakte nogen,
så personen var væk, der var ingen redningskrans og intet udsyn.
-Ja. -Det var mørkt, og han gik i panik.
Jeg tror ikke, politiet ved det, kun Peter.
Vi får se.
-De bugserer ubåden tilbage nu. -Ja.
Jeg håber, kvinden er i live.
Ja.
Jeg håber virkelig.
Han siger, at han satte hende af ved restaurant Halvandet.
Politiet tjekker overvågningsfilm fra restauranten og kajen.
11 MÅNEDER FØR FORSVINDINGEN 2. SEPTEMBER 2016
Bag os er rumskibslaboratoriets ubåd,
kontrolskibet til rakettens opsendingssystem.
Hun er lige til service.
Når det er klaret, er hun klar til at sejle.
Wow.
Hej.
Jeg vil tale med dig i dag. Du vælger tidspunktet.
Alle tidspunkter er dårlige.
Ja.
Fire, tre, to, et, nul.
Opsending.
Jeg har meget lidt erfaring med at tælle den anden vej.
RML er ikke øens eneste amatørrumlaboratorium.
Jeg vil tale om Copenhagen Suborbitals,
den anden gruppe med det samme mål som dig,
at blive den første amatørastronaut.
Vi spoler tilbage til før, det gik skævt.
Okay.
Copenhagen Suborbitals startede i 2008.
Jeg havde arbejdet på Nautilus i nogle år.
Efter Nautilus blev søsat,
ville jeg lave et raketprojekt.
Jeg startede Copenhagen Suborbitals med Kristian von Bengtson.
Jeg brugte seks år af mit liv på CS,
hver en øre, jeg kunne skaffe, gik til projektet.
Vi havde nogle fantastiske opsendinger…
…der skabte overskrifter verden over.
Kort før vores sidste raketopsending sammen,
blev jeg kaldt ind på Kristians kontor.
Han sagde: "Jeg ved ikke, om du kan overvære næste opsending."
"Skal jeg bare bygge raketten,
og så får du den opsendt?"
"Noget i den stil."
Det føltes ikke rigtigt.
Jeg har gjort det igen. Jeg har fået en chef!
Når jeg vil gøre noget, skal jeg spørge om lov.
Hvis jeg er heldig, må jeg deltage i opsendingerne
af mine raketter! Hvorfor er jeg her?
Det var så meningsløst for mig at være i klubben, at jeg skred.
Det var en proces, hvor alle jeg kendte,
med få undtagelser, nogle få venner, min kone,
pludselig ikke var venner mere, men modstandere.
Og de er inden for synsvidde.
Ja, de er 85 meter væk.
Jeg tænker på det som afstanden i 1. verdenskrig.
Der var ingenmandsland, og der er pigtråd omkring stedet.
De sagde: "Vi løser aldrig dette problem!
Vi vil altid ignorere dig.
Vi slutter aldrig fred."
Det er alt, jeg vil sige om det.
Nu har vi fået den snak overstået.
Vi er tilbage med en sag, der lyder som en kriminalroman.
Hvad skete der med en journalist, der frygtes død,
efter hun sejlede ud med en privat ubåd for at interviewe en kendt opfinder?
Ms. Wall researchede en historie for Wired Magazine
om rumkapløbet mellem Madsen
og hans gamle raketgruppe, Copenhagen Suborbitals,
også kendt som CS.
Ingen har set eller hørt fra journalist Kim Wall siden.
Ubåden blev bjærget i lørdags.
Ingen, død eller levende, blev fundet indeni.
Eftersøgningen efter ms. Wall, eller hendes lig, fortsætter.
Her har jeg mit studio.
Derovre har Kim
og Ole har deres studio.
De flytter til Beijing på tirsdag.
Og Nautilus ligger normalt i havnen fem minutter herfra.
Jeg tænkte, hun måske var faret vild og var gået denne vej.
Måske faldt hun eller…
Her er kulsort, når det er mørkt.
Når solen er gået ned, er her mørkt.
Det er tre dage siden.
Jeg kan ikke føle min krop.
De sagde: "Peter er blevet sigtet for drab."
Når man får den information,
standser alting bare…
…i det øjeblik.
-Talte du med ham den uge? -Jeg talte med ham hver dag.
Det sidste, han skrev til mig, var:
"Nautilus sejler så godt. Lad os sejle en tur i morgen."
Var det den dag, hun forsvandt?
Ja.
Jeg mødte kun Kim en gang.
Hun og hendes kæreste bor hos min ven.
Jeg vil finde beviser på, at hun er blevet kidnappet.
Lige nu er jeg mere opsat på at finde hende
og hjælpe Peter.
Jeg kan hjælpe Peter ved at finde hende hurtigst muligt.
Jeg ved i mit hjerte, at Peter er uskyldig.
Så da Kims kæreste
spurgte mig:
"Tror du, at Peter kunne have voldtaget og dræbt hende?"
Jeg sagde bare: "Nej.
Nej. Aldrig nogensinde. Nej."
Utroligt, at politiet ikke har erklæret det et åsted.
De tog ingen harddiske eller USB-nøgler. Ufatteligt.
-Alt… -Der kunne være spor.
Det gør de altid.
Jeg er overrasket over, de ikke gør det her.
Peter har alle sine laptops ovenpå.
Så mærkeligt. Ingen spurgte mig, om hun var her, eller om jeg så hende.
Hvis jeg var politiet, ville jeg gå rundt og tale med folk: "Kender du til hende?"
Jeg hørte ikke om en snak.
Jeg ville hænge billeder op her. "Hvornår så du sidst denne pige?"
Helt klart. Der er ingen kameraer, hvor hun skulle være gået fra borde.
Der er kameraer overalt.
Måske ved de mere end os.
Ja.
Politiet i Danmark siger, at ubåden,
som den savnede journalist sidst blev set på, blev sænket med vilje.
Politiet forhører stadig ubådens ejer, Peter Madsen.
Her?
Han påstod, at han satte den svenske journalist,
Kim Wall, af flere timer før.
Pis.
Jeg ved ikke. Noget fik den til at synke.
Hvad gætter du på?
At ventilen var åben. Den nemmeste måde at sænke den på.
Den største luftkanal kommer ind her.
Det er højtryksluft.
Fordelingspanelet er her, som kan tømme tankene.
Det er til hovedtanken, som vi normalt bruger.
Fint.
Ubåden giver os verdensdominans. Vi kan erklære ubådskrig mod fjenden.
-Ville du prøve det? -Ja.
Vi sniger os ind under deres opsendingsplatform,
og så angriber vi.
Sindssygt.
Enhver idiot kan se, begge ventiler er åbne.
Man behøver ikke være klog for at se,
det blev gjort med vilje.
Det virker mest sandsynligt,
at der skete noget rigtig slemt på ubåden
med de to mennesker om bord.
5 MÅNEDER FØR FORSVINDINGEN 23. APRIL 2017
Emma? Kan du høre mig?
Kan du filme roret og propellen? Jeg snurrer roret.
Alting virker.
Giv mig et go eller no-go med det kamera, Emma.
Havde du troet, din film også blev en ubådsfilm?
Det håbede jeg. Det var mit første indtryk af dig.
Ser du, det er…
Anmelderne vil sige, filmen ikke ved, hvad den vil.
Gå op eller ned? Den gør begge dele, og det er forkert.
-Den bliver ikke tilladt for børn… -"Forbudt for børn."
Ja, den giver børn dårlige idéer.
Du sagde selv, du ikke ved, om I går over i historien som helte eller forbrydere.
Jeg sagde, at vi enten går over i historien
som de største helte eller forbrydere.
Alle dør, det er kun et spørgsmål om smerte.
Livet ender i undergang, uanset hvad man gør.
-Ja. -Det gælder os alle.
Vi kan kun lave lidt sjov
på vejen til den undergang,
for at skabe den mest spektakulære undergang.
Nautilus er blevet repareret og søsat igen.
-Emma, du æder det råt. -Ja.
-Jeg kan se det. Vil du have lyd? -Ja tak. Jeg har den i lommen.
Godt, Allan, vi kommer kæderne på nu.
Hun skal søsættes i dag, for hun skal bruges til et søslag.
Hun skal være raketopsendingens kontrolskib.
Hvordan føles det?
Det føles ekstremt glædeligt,
for det er endnu et skridt efter min professionelle skilsmisse
med Copenhagen Suborbitals.
Det er en stor dag for rumlaboratoriet.
Hun vil have bagpartiet ret højt oppe.
I en ubåd
er man i sikkerhed under vandet.
Man lukker lugerne, åbner luftventilerne
og glider ned under overfladen
i et stille og fredeligt miljø.
På Nautilus indså jeg, alt er muligt.
Selv den mest utænkelige drøm kan blive til virkelighed,
hvis man vil det nok.
11 DAGE EFTER FORSVINDINGEN 21. AUGUST 2017
Ejeren af en hjemmelavet ubåd har fortalt dansk politi,
at den savnede journalist døde
i en ulykke om bord, og han begravede hende til søs.
Han siger, at hun døde, og han begravede hende til søs.
Der har været en omfattende eftersøgning for at finde Kim Wall.
Hun blev meldt savnet af sin kæreste.
Det var derfor, han sænkede ubåden. Det giver mening.
Han troede, at han kunne overbevise alle med sin snak.
Så forbliver det en ulykke, og vi finder hende aldrig.
Men han kunne også have dræbt hende.
Hvorfor siger du det? Hvorfor skulle han gøre det?
Hvorfor begrave hende til søs?
Hvorfor gøre det mod nogen?
Det er den 28. juli 20…
…17?
En ny dag i paradis.
Vi skal indvie opsendingsrampen i dag.
2 UGER FØR FORSVINDINGEN 28. JULI 2017
-Irriterer I hinanden? -Vi går…
-Skal jeg få hende fjernet? -Nej.
Korrekt.
-Man skal ikke tirre Australien. -Beklager, Emma. Vi slutter her.
De udskifter mig.
Jeg har købt firmaet, du arbejder for, så nu arbejder du for mig.
-Har jeg et job? -Ja.
-Skal jeg genoptage arbejdet? -Ja.
Vi har to uger før opsendingen.
Det er en afgørende dag. Hvem ved, om det går, som det skal?
Jeg har bygget en opsendingsrampe hos CS.
Det er det mest avancerede og strukturelt afgørende objekt, jeg har bygget.
Jeg har intet imod lastbiler, hvis de arbejder for os.
Hvad laver du her?
Vi har brug for dig.
Det er vigtigt for landet at sende Peter ud i rummet.
Stop, vi må rotere. Det er forkert.
Peter hentede en masse folk ind, der læser til ingeniør.
Peter har aldrig selv
fuldført et ingeniørkursus eller taget eksamen.
Det er svært for ham at være organiseret,
lave projektplanlægning og overholde tidsplanen.
Det har han meget svært ved.
Rend mig!
Det bliver mørkt, før vi er, hvor vi skulle have været
tidligt i eftermiddag.
Vil du ikke prøve? Vi synker ikke.
Alt virker, som det skal.
Det er meget større end CS.
Hvornår opsender de?
Det ved jeg ikke. Den virker, og den her er eksperimental.
Ja.
Men jeg ved også inderst inde,
at uanset hvad CS tænker,
så er det Peters design, og det er Peters design.
De kan tro, det er deres, og at det er deres idé,
de kan tro lige, hvad de vil,
men i sidste ende har de to skibe samme far.
Ja.
Men vi brugte for mange penge i dag.
Så…
Lige syd for København
er en kvindes overkrop blevet fundet.
I den samme bugt, hvor Peter blev opdaget med ubåden.
Så politiet kommer nok med en ny meddelelse.
Ny information om den svenske journalists mystiske forsvinden.
Hun hed Kim Wall.
En stor avis kalder sagen:
"Den mest sensationelle drabssag i dansk historie."
Nu til et bizart mordmysterie, der er et politidrama værdigt.
Mysteriet omkring opfinderen…
Peter Madsen er en kendt opfinder i Danmark.
Madsen er kendt i Danmark, og sagen har chokeret landet.
En journalist, der elskede at fortælle fascinerende historier,
er nu midtpunkt i sit eget mysterium.
Dykkere og redningspersonale har søgt i farvandet
tæt på, hvor liget blev fundet, men der er ikke fundet mere.
Danske anklagere, der efterforsker Kim Walls død,
siger, de vil sigte den varetægtsfængslede mand for drab.
Tror du, han myrdede hende? Eller var det en ulykke?
Jeg håber, det var en ulykke, men fakta viser,
det ikke var en ulykke.
Han ville prøve,
hvordan det føles
at tage nogens liv.
Vi gik rundt i området for at se, om vi kunne finde Kim.
Vi gennemsøgte hele området.
Buske, krat.
Vi håbede, at vi ville finde hende med et brækket ben eller noget.
Men det gjorde vi selvfølgelig ikke.
Hele historien, han havde fortalt,
hele forklaringen, vi fik gennem medierne,
var en lodret løgn.
Det er bare… Jeg kan ikke begribe det…
-Nej. -Det kan jeg ikke.
Han har været hjemme hos mig.
Jeg har delt mit privatliv med ham.
Jeg stolede fuldt ud på ham.
Ja.
I lørdags var han med til vores fødselsdagsfest,
og så gør han sådan noget om torsdagen.
Det er bare…
Jeg…
Jeg vil stadig ikke se Peter som et ondt menneske.
Jeg håber, det skete i panik,
men måden, han gjorde det på, er ikke
en panikreaktion.
Det er kalkuleret at skære hendes lemmer af
og trykke luften ud af lungerne,
binde metal til torsoen, så den synker.
Som min nabo sagde,
ville havet ikke holde på hemmeligheden.
Er jeg skør, fordi jeg ikke forudså det?
Var der tegn, jeg ikke bemærkede?
Sms'en, han sendte,
beskrev han der, han ville gøre det?
Hvad var beskeden?
Han sendte en sjov sms, men det var bare for sjov.
Jeg vil næsten ikke sige det,
for det er svært ikke at misforstå det.
TORSDAG 4. AUGUST 13:47
Jeg ville trues af Peter,
fordi jeg ikke gad arbejde,
og jeg skrev: "Peter, send truende sms'er til mig,
så jeg kan få klaret arbejdet."
Han skrev: "Jeg binder dig i ubåden, hvis du ikke gør det."
Jeg har en mordplan,
som er rigtig underholdende.
Vi laver en film med dig, og du har intet valg.
Han siger: "Nu skærer vi dig i småstykker."
Det er så sygt.
Er lampen tændt? Den skal vist…
Eksponering auto, tryk på manuelt.
Man svinger det her
og lukker døren.
Så filmer det løs.
Åbn døren.
Det filmer.
Det filmer sengen.
Hun siger: "Er det et kamera?" Jeg sagde: "Ja."
"Men du må anskue det fra
et sandsynlighedsperspektiv."
Vi er herinde.
Godt.
Vil du sige hej til kameraet?
Man anskuer situationen.
Den svenske journalist, Kim Wall, døde, da hun blev ramt af et tungt lugedæksel
om bord på en hjemmelavet ubåd.
Han sagde, han holdt lugen for hende,
men den gled og ramte hende i hovedet.
Freelancejournalisten…
Madsens forklaring om kraniebruddet er umulig at verificere,
mens man stadig søger efter Kim Walls lig.
Juridiske eksperter siger, hvis anklageren mangler beviser
og et motiv på til retssagen,
kan Madsen teoretisk set blive løsladt.
Fra beviserne og politiets synspunkt
skal de finde et vigtigt bevis, der afkræfter det.
Hun blev ikke ramt i hovedet med lugen. Sådan er det.
Det var ikke en ulykke.
Hold op med at sige det.
Det er bare…
Det kan ikke have været en ulykke.
Han kom med forskellige versioner
i takt med, nye beviser blev fremlagt.
Han narrede alle.
Når du bliver sendt op i din raket, hvad tror du så, verden vil sige?
Hvad tror du, der vil ske?
"Hold da fast!"
Det forventer jeg, folk vil sige. "Det er meget farligt."
…politikontrakter bagefter?
Det har været et bijob, siden jeg var dreng,
at narre autoriteter til at tro
intet er galt, og så handle.
Lige fra dengang en røgsky stod ud af mit værksted derhjemme,
og jeg blev udsat for den første autoritet, min far.
Jeg måtte overbevise ham om, det ikke var krudt, der brændte.
Han gav mig god træning i at narre autoriteter,
så de ikke forstod, hvad der skete.
Før det er for sent.
-Blev du forhørt af politiet? -Ja.
Hvad blev du spurgt om?
De spurgte meget om ubåden, især værktøjet.
De spurgte mig om noget lignende.
De var interesserede i det, vi filmede den 10.
-Ja. -Den dag, han sejlede ud med Kim.
Ja.
Jeg er urolig for, de ikke har nok på ham
og kun kan sigte ham for uagtsomt manddrab i stedet for drab.
Han kan ende med at blive frifundet.
Meget peger på ham.
Han sagde, at lugen ramte hende.
-Er det sandsynligt? -Slet ikke.
Det er mærkeligt, at han ikke lod politiet
få adgang til sin computer.
-Gjorde han ikke? -Hørte du det?
-Ja, hvad var det? -Ja.
Nogen så ham bære rundt på en sav om eftermiddagen.
Ja. En nedstryger?
-Med orange håndtag… -Nedstryger eller træsav?
-Træsav, tror jeg. -Okay.
Hvorfor tage en træsav med på en stålubåd?
Ja, det giver ikke mening.
Spurgte de om kvinderne på værkstedet?
De spurgte, om jeg havde set
Kim Wall på værkstedet, men nej.
Og om jeg havde hørt Peter tale om hende, men nej.
Jeg vidste intet om hende før den næste dag.
Hvis han planlagde det,
så var det måske bare den næste person eller kvinde.
"Den, jeg er alene med i ubåden,
når jeg får chancen, så gør jeg det."
Politiet finder måske ikke en grund til, det blev hende.
Hun var måske den første mulighed, han fik.
Han talte med mig om at tage ned i ubåden med ham.
Han inviterede ikke mænd om bord på ubåden,
men han havde inviteret flere kvinder.
Sendte han dig ikke en sms den 10:
"Vi tager ubåden i morgen"?
Jo.
Han sagde: "Nautilus sejler så smukt,
lad os sejle i morgen."
Kim insisterede på at gøre det den aften.
Hun tog bare med.
To praktikanter er blevet skadet.
En er forbrændt, en har en forstuvning.
Brændte fødder, brækkede ben, flænger,
en syg kat, en travl lastbilchauffør.
Julen er aflyst. Vinteren kommer.
Og jeg vil myrde nogen med en ske.
Jeg vælger offeret helt tilfældigt.
-Taler I om mig? -Ja, vi taler om dig.
Ja.
Vi vil hakke dig ihjel.
-Det er lidt voldsomt. -Nej, kramme dig er…
-Sagde du kramme? -Kramme?
Det er meget bedre end hakke.
Vi vil ikke hakke dig ihjel.
Du hørte mig sige hakke, men jeg sagde kramme.
-Ja. -Vi bruger ikke hammere til at kramme.
Det ville være groft.
Du bliver presset op mod en kats bløde maveskind.
Det er umuligt at flygte.
Du må bare nyde det.
Du filmer mig ikke, mens jeg laver mad, vel?
-Jo. -Jeg ved det godt.
Det skal ikke med i filmen.
Nej.
Det skal ikke med. Jeg ved, du vil have det.
Det er et perfekt klip.
12 DAGE FØR FORSVINDINGEN 30. JULI 2017
I dag
prøver vi at simulere opsendingen.
Vi skal se, om vi kan kontrollere platformen med ubåden.
Jeg glæder mig til at se, hvordan det går.
Stefan, kan du tage en line fra den nye platform?
-Ja. -Fedt.
Åh, de amatører.
Er der en plan?
Nej, aldrig. Har du nogensinde set en plan?
Du kan give mig rebet. Jeg kan stramme det.
Tal til mig.
-Heroppe? -Pas på med at skrabe siden.
Åh, for helvede.
Møtrikken dernede sidder løst.
-Gasser du? -Ja.
Så alle boltene går løs?
Han må tage den ud i morgen, ellers falder den fra hinanden.
-Virkelig? -Ja.
Jeg ved ikke, om vi har råd til en opsending i år.
Optager.
Nu er vi tilbage på land,
og alt, vi prøvede, gik godt.
Vi har bugseret platformen,
vi har vippet den til næsten ti grader.
Det var, som da Titanic sank.
Det gik rigtig godt.
Vi bugserede platformen med den elektriske motor.
Nu ved vi, at vi kan sejle 1,7 knob.
Det er fint til opsendingen.
Så der var ingen bump på vejen?
Så snart din timing…
Det gik helt perfekt. Hun er i godt humør.
Om syv eller otte dage sejler vi hende til Bornholm
for at forberede opsendingen.
Jeg ved ikke, hvilken dato det er,
men den 11. skal vi til Bornholm.
Så situationen er anspændt.
Vi får se, hvordan det går.
Jeg vil være fortvivlet først på dagen, så får jeg det bedre og bliver glad.
Når man talte med Peter, føltes det, som om man kunne stole på ham.
Men med tiden lærte man, at han er en god løgner.
Mange rige mennesker tror på ham.
Han sagde først, at han ville opsende tre rumraketter i år.
Nu har han måske kun en.
Den store nyhed er, at både Peter og CS har valgt
samme sted og tidspunkt at opsende hver deres raketter.
Så rumkapløbet i København har nået kogepunktet.
Han har ikke mange ressourcer tilbage,
så der er ikke meget, han kan gøre.
Myndighederne har ikke kunnet finde
Kim Wall eller Peter Madsens mobiler.
Politiet prøver at få adgang til computeren
fra Madsens værksted.
2 MÅNEDER EFTER FORSVINDINGEN 3. OKTOBER 2017
Du havde et sært møde med Peter dagen før, Kim Wall blev myrdet.
Det var en mærkelig situation.
Vi talte om noget,
og pludselig talte han om en hjemmeside.
Det er en hjemmeside, hvor man kan se ofre for mord,
hvordan de så ud bagefter.
Sådan nogle ting.
Han talte om den og spurgte, om jeg kendte hjemmesiden.
Jeg sagde: "Hvad fanden snakker du om?"
Det kom bare lige pludselig, at han sagde det og…
Nogle gange talte han om…
Før i tiden talte han om maskinpistoler og kanoner,
"vi vil skyde to mennesker" og sådan noget.
Men det var mere for sjov,
ikke som om han ville se nogen
dø for øjnene af ham.
Men politiet har fundet den slags beviser på hans harddisk.
Det havde jeg ikke troet om ham.
Det overraskede mig.
Danske anklagere har afsløret nye detaljer
om mordet på journalisten Kim Wall.
Videoer med tortur og drab på kvinder på Madsens computer.
En harddisk fra hans værksted havde fetichfilm
med kvinder, der blev torteret, halshugget og brændt levende.
Ingeniøren sagde, det ikke var hans harddisk.
2 MÅNEDER EFTER FORSVINDINGEN 7. OKTOBER 2017
RAKET-MADSENS FORKLARING KRAKELERER
De fandt hovedet og benene.
Hovedet havde ingen fysiske skader
fra lugen.
Peter sagde, at lugen ramte hendes hoved,
og så fik hun åbent kraniebrud.
Men det var ikke tilfældet, da de fandt hovedet.
Så Peter løj igen.
Madsen ændrede sin historie igen.
Madsen siger nu, hun fik kulilteforgiftning.
…kulilteforgiftning.
Han indrømmer, at han parterede liget og smed det overbord.
Politiet mener, det var en sadistisk sexforbrydelse.
Han bandt Wall og pinte hende, før han dræbte hende.
De mener også, det var overlagt.
VOLDTÆGT AF "SÆRLIG FARLIG KARAKTER"
Jeg føler, at Kims spøgelse er vred på mig.
Hun hader mig, fordi jeg var ven med Peter.
Hvor vover jeg være ven med sådan et monster
uden at advare verden om det?
Jeg er så naiv.
Hvorfor?
Jeg ved det ikke. Jeg tror, at jeg blev manipuleret af ham.
Det bliver kun mere tydeligt,
at det måske skulle have været mig i ubåden.
Jeg skulle sejle i ubåden med ham den næste dag.
Havde du følt dig sikker, hvis du var gået ned i ubåden med ham?
Ja. Selvfølgelig.
Hvorfor?
Fordi han var min ven.
1 DAG FØR FORSVINDINGEN 9. AUGUST 2017
Rumlaboratoriet er stille.
Ingen er dukket op.
Så i dag er RML et enmandsrumprogram.
Det er ikke meningen.
Jeg har brug for folk for at få tingene gjort.
Men der er ingen her.
Det er en tragisk, dum,
absurd, ulogisk, skør ting.
Folk kom for at hjælpe Peter med at bygge raketten og tage ud i rummet.
Så hvad laver de? Hjælper de?
Hvad er meningen?
Jeg tror, at han altid ville være en diktator.
Han vil kontrollere folk.
Men praktikanterne skred.
Jeg blev umotiveret.
Han kunne ikke holde sammen på folk eller kontrollere dem,
for det havde han ikke magt til.
Hvordan får man mest mulig magt?
Ved at påføre nogen smerte.
Jeg har en talemåde.
I alle de vigtigste øjeblikke i ens liv,
er man helt alene.
Man er alene, når man bliver født, og man er alene, når man dør.
Man er virkelig helt alene
i de vigtigste øjeblikke i ens liv.
Nyt fra København.
Danskeren, der er sigtet for at have dræbt en journalist
på sin hjemmelavede ubåd, er nu i retten.
Anklagerne går efter en livstidsdom til Peter Madsen.
Hans advokater har fokuseret på, der ikke er tekniske beviser,
som modbeviser hans historie.
Madsen erklærer sig uskyldig.
De ville have en dom på seks måneder for partering af liget.
Madsen er sigtet for overlagt drab,
uanstændig omgang med et lig,
samt andre seksuelle handlinger
end samleje af en særlig farlig karakter.
Det juridiske sprog slører den brutale forbrydelse.
Problemet er, der kun var to om bord på ubåden,
og kun de ved, hvad der skete.
Hvad skete der virkelig?
Anklagerne vil afsløre detaljer i retten
for at vise, hvordan Madsen planlagde mordet og afskaffelsen af liget.
Retssagen forventes at vare april måned ud.
Første dag i retten.
Jeg fik en e-mail fra politiet om, at jeg skal vidne i sagen.
Lige nu arbejder jeg på ikke at komme i retten
på grund af pressen og Peters tilstedeværelse i retssalen.
Ja.
For jeg bliver meget angst hver gang, der er mange detaljer.
Detaljerne gør det mere realistisk for mig.
Og det faktum, at…
…man pludselig har realistiske billeder i hovedet.
Pis. Undskyld.
Jeg får bare en mærkelig
Peter-angst, det her er Peter-angst.
Er den altid uforudsigelig?
Nej, men jeg ved, at jeg får panikanfald
15 gange denne måned.
Alle vil ringe til hinanden og…
Og jeg vil få en masse beskeder:
"Du skal vide, jeg er her for dig."
Man ved, der sker noget dårligt. Eller at der er sket noget.
"Er du okay?" "Hvad er der nu sket?"
Okay, lad os læse beskederne.
-Lad os læse overskrifterne. -Om hvad der sker i retssagen?
Anklageren siger, der bliver mange
meget voldelige, detaljerede billeder.
På hans computer har de fundet film
af henrettelser.
Og kl. 8.20,
før han sejlede med Kim,
googlede han "halshugning", "pinsler" og "smerte" og…
En video viser en ung kvinde dø,
mens hun får skåret halsen over.
Den 10. august?
Kl. 8.23.
Hold da op.
Det er kort tid før, vi kom for at filme.
VI FILMER I DAG, IKKE?
På det tidspunkt sendte jeg en sms med, at vi var på vej.
Så skriver han, "Der sker ikke meget i dag,
men kom bare."
FORSVINDINGSDAGEN 10. AUGUST 2017
Hvad skal der ske nu?
Kommer de eller ikke?
-Det burde de. -Okay.
Noget nager mig.
Jeg bad dig sætte den på den forkerte side.
Okay. Kan jeg gøre alle tingene?
Ja.
Den sad bedre på den side.
Okay. Multitasker.
-Ja. -Okay.
Ja.
De siger, at den dag
kan man se saven på dine optagelser.
Saven med det orange håndtag kan ses på optagelserne.
Ja, saven var på bagvæggen.
Da vi ledte efter ham næste dag i værkstedet,
var den med det orange håndtag væk.
Jeg så ham sende sms'er.
De må have været til dig
med invitationen til ubåden.
VI TAGER EN SJOV TUR I UBÅDEN I MORGEN
HUN SEJLER SÅ GODT NU.
OKAY, DET LYDER SÅ FINT
Vi venter, til motorcyklen er kørt.
Der vil være lidt støj.
Hvad foregår der?
Nu er det den 10. august 2017.
Vi har reserveret weekenden den 26. og 27.
til en raketopsending i Østersøen
og den 2. og 3. september til en raketopsending.
Vores venner i Copenhagen Suborbitals, mit gamle firma,
har reserveret de samme datoer.
Jeg kan ikke udtrykke,
hvor bitter hele denne sag er
med Peter og hans tidligere projekt.
Nu aflyser jeg fredagsturen med ubåden,
indtil de har fløjet med deres raket, og vi har penge.
-Pause? -Ja.
Jeg vil se, hvad der sker nede bagved.
Ja, det er…
Jeg kan ikke lide, når døren er åben. Det er Bjarke. Alt vel?
Nej, jeg kan ikke finde nøglen til ubåden.
Der er flere af dem derinde. De hedder UC3.
Anklageren vil vide, hvorfor Peter sagde, at Kim døde,
da hun fik lugen i hovedet, og ventede to måneder med at sige noget andet.
Ting ændrer sig.
Han svarer, at…
Man må trække gardinet ned.
Hold op med at sige, hvad du tænker,
hold op med at dele.
"Jeg tilbageholder min forklaring,
indtil jeg er tvunget til at fortælle, hvordan hun døde."
Forestil dig, at du er i retten:
"Kan du fortælle os, hvad du lavede torsdag den 27. april 2016
kl. 21 om aftenen?"
Han tilstår, at han tilbageholder sandheden.
Det er absurd.
Når man bliver spurgt i retten:
"Kan du fortælle, hvad du lavede på et vist tidspunkt og sted?"
Årsagen til spørgsmålet er ikke nysgerrighed.
Hvis du svarer på spørgsmålet, og du siger:
"Ja, jeg var ved at myrde min nabos kone eller sådan noget."
Hvis man skulle være ærlig.
Hvis man er under "belejring",
hvis man er… Hvad siger man? Anklaget.
Så skal man ikke sige noget.
Hvorfor skulle jeg være åben over for folk, der forhører mig?
Fandeme nej. Jeg har ret til ikke at udtale mig,
og alt, hvad jeg siger, vil blive brugt imod mig
i retten.
Sådan er situationen.
Jeg må lære at holde kæft.
Jeg må lære hemmelighedskræmmeri.
Vi har talt meget om konflikten.
Stedet må være…
Okay. Bjarke?
Fik du…?
Hvad?
Vi ser lige, hvordan vi gør det.
Men jeg er ikke uddannet som mange militærfolk, der kan holde kæft.
Peter holdt et stort metalrør.
Han skulle reparere noget.
Ja, okay.
-Jeg skal lave noget til Alex. -Ja, gør det.
Jeg kommer et par dage i næste uge.
Nu bliver det sjovt.
Jeg ved, hvor din telefon er. Hvor er min?
Fire minutter senere ringede hans mobil. Han gik udenfor.
Da vi vinkede farvel, havde han lige lagt på.
Det var åbenbart Kim.
Hun skulle flytte til Beijing, men ville interviewe ham.
Han inviterede hende ud på ubåden.
FANTASTISK. JEG ER FÅ MINUTTER VÆK.
Hun skulle holde afskedsfest den aften, men droppede den for at få historien.
Da hun sagde farvel til sine venner,
må Peter have lagt værktøjet i ubåden.
HAN TOG VÆRKTØJ MED PÅ UBÅDEN
IFØLGE ANKLAGEREN MEDBRAGTE MADSEN EN SAV, EN KNIV,
De forlod Refshaleøen kl. 19.20,
og de sidste fire beskeder fra Kim til sin kæreste var:
"Jeg er stadig i live, men dykker nu. Elsker dig."
"Han tog også kaffe og småkager med."
"Jeg er stadig i live, men dykker nu. Elsker dig."
RETTEN SER EN VOLDELIG TEGNING
MADSEN BANDT OFFERET TIL UBÅDEN,
HVOR HUN BLEV TORTERET, SEKSUELT MISBRUGT OG DRÆBT.
RETTEN VISES EN TEGNING.
TEGNINGEN ER AF WALLS TORSO OG MAVE.
DET ER MARKERET, HVOR DER VAR SKADER.
37 MARKERINGER VISER, HVOR HAN STAK HENDE
MED EN KNIV ELLER EN SKRUETRÆKKER.
LÆGE PÅ HELIKOPTER: "HAN VIRKEDE IKKE CHOKERET."
PETER MADSEN BLEV KØRT FRA HAVNEN TIL RETSMEDICINSK INSTITUT.
TIL LÆGEUNDERSØGELSEN HAVDE HAN FRISKE RIFTER PÅ ARMENE
OG KIM WALLS INDTØRREDE BLOD PÅ VENSTRE NÆSEBOR.
JEG HAR EN (MORD)PLAN KLAR SOM ER EN STOR FORNØJELSE…
Jeg forstår godt, du er bange for at se ham i retten.
Men det, der skete dernede, minder meget om den sms, du fik.
Alt for meget.
Dødsårsagen er uvis.
Kan de ikke bevise, han myrdede hende, og det er stadigt sandsynligt…
Han sagde, at han parterede hende.
Ja, det er lemlæstelse af lig.
For helvede.
Og det giver en meget mildere dom.
Så retssagen er ikke vundet endnu.
Dit vidneudsagn kan være betydningsfuldt.
Jeg må ringe til politiet.
Min sidste samtale med Peter
var den 10. august,
og jeg har det præcise tidspunkt kl. 18.48.
Som jeg har forstået det, er det 12 minutter
før han tager Nautilus og Kim Wall ud
på den sidste sejltur.
Det tidsstempel vil altid forfølge mig.
Hvorfor?
Fordi der var intet i hans stemme, der indikerede noget som helst.
Ingenting.
Det var som enhver anden samtale mellem os.
Ja.
Peter Madsen erklærer sig uskyldig
i drabet på den svenske journalist på sin ubåd,
men har indrømmet, at han parterede liget.
Han smilede, da han fortalte retten, han ikke kan se, det gør en forskel,
fordi hun allerede var død.
PETER MADSEN SKAL I VIDNESKRANKEN I DAG.
RETSSAGENS ANDEN DAG.
EN MENTAL UNDERSØGELSE FASTSLÅR, MADSEN ER LYSTLØGNER
Peter Madsens udsagn anden dag af retssagen…
Han gjorde retssagen til et cirkus.
Han prøvede at trække alle ned med sig.
Han mistænkeliggjorde de unge mennesker, der havde hjulpet ham.
Peter siger, at praktikanterne lagde ting i hans computer.
Især én praktikant, som boede i værkstedet,
havde adgang til den, og det var tydeligvis mig.
Han er bare ligeglad med folk.
Han vil bare redde sig selv.
Jeg mistede alle de gode minder på det tidspunkt.
Hvorfor gør du det her?
Nu vil jeg prøve, så godt jeg kan,
at give Kim Wall retfærdighed.
Ubådssagen fortsætter i dag
med vidneudsagn fra praktikanter fra Peter Madsens rumlaboratorium.
Jeg skal se ham i dag.
Og så skal jeg ikke se ham igen.
Vidnet sagde, at han ikke havde set det værktøj på ubåden før,
og der var ingen grund til at have det på ubåden.
Et vidne sagde, han ikke havde adgang til Peter Madsens computer,
men Madsen havde fortalt ham, der var stødende ting på den.
Den Peter, jeg kendte, døde.
Så jeg gennemgår en sorg.
I dag skal retten høre fra et anonymt vidne
bag lukkede døre.
I de afsluttende bemærkninger sagde anklageren,
at Peter Madsen havde skrevet en sms, hvor han beskrev en mordplan.
Madsen har slettet den fra sin telefon,
men politiet fik den fra en anden kilde.
Dommen forventes afgivet om to dage.
Det er en af de sværeste ting, jeg har gjort,
men det er vigtigt.
For det skylder jeg Kims familie.
Man får nogle meget mørke tanker
om sig selv og sin egen eksistens.
Fordi man…
Man var en af dem, der burde vide, at han…
At han var i stand til det.
Man må fortælle hele verden, at man så det hele,
at man vidste det hele.
Jeg føler endnu mere skam, fordi jeg fik sms'en.
På dansk har vi det udtryk, at man tier nogen ihjel.
Man kan bare…
Hvis man ikke taler om det, så findes det ikke.
Men noget af sandheden i historien vil gå tabt,
hvis historierne om de tilbageblevne ikke bliver fortalt.
Jeg fortryder ikke, at jeg stod ved Peters side de første par dage.
Hvad skulle jeg gøre?
Jeg stolede på venskabet med Peter og de værdier, jeg mente, han besad.
Hvor finder man et sted,
hvor nogen arbejder på en ubåd eller raketter?
Folk gik med, fordi det var cool at arbejde med Peter.
Jeg var stolt over at tale om ham. Nu prøver jeg at undgå det.
Min familie og venner siger:
"Hvorfor var du en del af det, og er du også sådan,
og vidste du det ikke?"
Det er svært at forklare nogen,
som ikke var der, da alting lod til at være godt.
Nu rejser jeg.
Stedet vil aldrig se mig igen.
Og jeg håber…
…det løser sig for mig og de andre mennesker her.
Ja. Det er alt.
DAGEN FOR DOMSAFSIGELSEN 25. APRIL 2018
-Hvad er klokken nu? -Et.
Så dommen bliver læst nu.
Livstid.
Jeg må…
Ved du hvad, Emma? Jeg må have et kram.
For helvede.
Den Peter, jeg kendte i ti år,
og ham, som tog ud med ubåden den 10. august
og kom op den 11. august, er to forskellige mennesker.
Helt forskellige.
Ja, det er…
Det er… Jeg synes, det er…
Det er skræmmende at vi som mennesker kan have den dualitet i os.
Og lige så skræmmende, jeg ikke så det.
Min eneste trøst er, at heller ingen andre så det.
Hej.
Fire, tre, to…
11 MÅNEDER FØR MORDET
Opsending.
Det er alt, jeg har at sige om sagen.
Ja, vi fik den samtale overstået.
-Ja. -Okay.
Okay.
Det kapitel behøver vi ikke kigge på igen.
Nej, men nu ved vi, det er der.
Og jeg kan fortælle dig,
at jeg har været meget ærlig og måske lidt for åben, men…
Et perspektiv ville være…
Og det er mig, der spørger dig her.
Er du klar over,
at der findes psykopater iblandt os?
Menneskelige rovdyr, der går omkring og tager folk,
udnytter dem, smider dem ud, brugte, og måske stalker dem bagefter.
Der er menneskelige rovdyr iblandt os.
Psykopater er ofte meget karismatiske,
glimrende talere og overbevisende.
De har storhedsvanvid.
De har ingen medfølelse for andre.
Han vil prøve at straffe dem, der har været i hans magt.
Han vil prøve at straffe dem ved at stalke dem,
tale dårligt om dem, den slags ting.
Det er meget muligt, at du har mødt et menneskeligt rovdyr.
Jeg ville ikke vide det. For ved psykopaten, at han er psykopat?
Jeg er ikke sikker.
UC3 Nautilus blev destrueret under opsyn af Københavns Politi.
Peter Madsen blev fundet skyldig i drab
og afsoner nu en livstidsdom i Danmark.
I løbet af retssagen vidnede
ti praktikanter og frivillige fra RML imod ham.
I dommen udtalte retten, at optagelserne i denne film
var afgørende for domsfældelsen.
På grund af sagens følsomme karakter er flere stemmer blevet ændret.
Tekster af: Charlotte Reeve